
A tehetség összefüggései a kreativitással, az intelligenciával és az elsajátítási motivációval

A tehetség fogalma alatt olyan képességet értünk, amelynek egyrészt velünkszületett tényezői
vannak, másrészt tanulás, gyakorlás, fejlesztés útján bontakozik ki, és egy vagy több területen
átlagon felüli teljesítményben megmutatkozik.
A különböző tehetség-elméletek kiemelik a társas környezet, az iskola és a család szerepét, a
személyen belüli tényezők közül pedig nagy hangsúlyt kap az intellektus, a kreativitás, egyéb
speciális képességek és a motiváció.
Kutatásunkban általános iskolás, felső tagozatos gyerekek körében vizsgáltuk azt, hogy miben
különböznek a kimagasló eredményű gyermekek az un. „lappangó” tehetségektől.
Eredményeink azt mutatják, hogy a kiemelkedő és a lappangó tehetségek nem különböznek a
verbális és a nem-verbális kreativitási feladatokban, sem az iskolán kívül végzett kreatív
tevékenységek számában, azonban a kimagasló csoportot magasabb motiváció jellemzi, mint a lappangókat.



